उपमहानगरपालिका र नगरपालिकाको प्रमुख, उपप्रमुख, वडा अध्यक्ष र सदस्यले एउटा चारपाङ्ग्रे हलुका सवारी साधान र २ वटा मोटरसाइकल प्रयोग गर्न पाउँछन् । गाउँपालिकाका अध्यक्ष, उपाध्यक्ष र वडा सदस्यका लागि पनि सोही व्यवस्था छ । तर त्यस्ता सवारी साधन नचल्ने ठाउँमा २ वटा घोडा प्रयोग गर्न सकिन्छ । एक उम्मेदवारको नाममा स्वीकृत वा प्रयोग भएका सवारी साधन अन्य उम्मेदवारले प्रयोग गर्न र गराउन हुँदैन ।
